|  |  |  |
| --- | --- | --- |
|  | UNIVERSITATEA DIN ORADEAFacultatea DE INGINERIE ENERGETICĂ ŞIMANAGEMENT INDUSTRIALDEPARTAMENTUL TEXTILE-PIELĂRIE ȘI MANAGEMENT INDUSTRIALhttp://textile.webhost.uoradea.ro |  |

***Raport de activitate pentru anul 2024***

**RAPORT DE ACTIVITATE**

**privind**

**ASIGURAREA ȘI EVALUAREA CALITĂȚII LA**

**DEPARTAMENTUL TEXTILE-PIELĂRIE ȘI MANAGEMENT INDUSTRIAL**

**pentru anul 2024**

În Departamentul de Textile Pielărie și Management Industrial (DTPMI) s-au desfăşurat în anul 2024 activităţi specifice, impuse prin Sistemul de Evaluare şi Asigurare a Calităţii, coordonate de conf.univ.dr.ing. Șuteu Marius.

Pentru atingerea obiectivelor propuse în strategia pentru asigurarea calității, DTPMI a avut în vedere pe lângă acțiuni proprii și realizarea obiectivelor impuse în planul de măsuri pentru îmbunătățirea calității la nivelul UO.

Cele mai semnificative activităţi la care a luat parte responsabilul cu calitatea în DTPMI au fost următoarele:

* actualizarea conţinutului procedurilor Sistemului de Evaluare şi Asigurare a Calităţii;
* supervizarea activităţilor de autoevaluare şi evaluare a cadrelor didactice;
* verificarea conformităţii rapoartelor de autoevaluare la masterat şi licenţă cu cerinţele ARACIS;
* activităţi legate de îmbunătăţirea calităţii educaţiei.

**1. Activitatea privind actualizarea procedurilor Sistemului de Evaluare** ş**i Asigurare a Calit**ăţ**ii**

Responsabilul privind evaluarea și asigurarea calității din cadrul DTPMI a contribuit la dezbaterea şi îmbunătăţirea conţinutului următoarelor proceduri operaţionale de calitate:

* Procedura operațională privind evaluarea activității profesionale a cadrelor didactice și evaluarea disciplinelor de studii;
* Programul de Politici, Strategii și Acțiuni privind calitatea pe anul 2024 a Universităţii din Oradea, Regulamentul de organizare și funcționare a Departamentului pentru asigurarea calității;
* Procedura pentru inițierea, aprobarea, monitorizarea şi evaluarea periodică a programelor de studii;
* Procedura operațională privind elaborarea statelor de funcţii;
* Procedura operațională privind activitatea Consiliului Calității;
* Procedura operațională privind elaborarea lucrării de finalizare a studiilor.

**2. Supervizarea activit**ăţ**ilor de autoevaluare** ş**i evaluare a cadrelor didactice**

Evaluarea corpului profesoral din cadrul DTPMI s-a făcut pe baza următoarelor date: informaţiile cuprinse în fişa de autoevaluare asumată, evaluarea colegială şi evaluarea din partea directorului de departament, dar și evaluarea din partea studenţilor. Pentru completarea fişei de autoevaluare asumată, cadrele didactice au dispus de o procedura *“Procedura operațională privind evaluarea activității profesionale a cadrelor didactice și evaluarea disciplinelor de studii”*, iar pentru evaluarea cadrelor didactice din partea studenţilor s-au folosit formularele specifice incluse în procedura mai sus menţionată.

Pentru validarea declaraţiilor privind activitatea didactică şi de cercetare a cadrelor didactice universitare ale facultăţii, fiecare departament a organizat o şedinţă în care au fost prezentate informaţiile din fişele de autoevaluare asumată. Cu această ocazie s-a realizat aprecierea din partea colegilor referitoare la activităţile didactice desfăşurate de către fiecare membru titular al departamentului, precum și aprecierea din partea directorului de departament.

Conform Procedurii, procesul de evaluare al cadrelor didactice de către studenți s-a desfășurat, în ultimele două săptămâni ale fiecărui semestru și a vizat toate cadrele didactice ale DTPMI. Evaluarea s-a desfășurat în condiții de completă anonimitate pentru studenți. pe *platforma UniWeb*, la o secțiune specială dedicată acestui proces, *"Chestionare studenți".*

În anul 2024 evaluarea cadrelor didactice din partea studenţilor s-a realizat folosind platforma *UniWeb,*  unde s-a creat o secțiune specială dedicată, *"Chestionare studenți",* coordonatorii de an fiind implicați în acest proces de evaluare.

Chestionarelor de evaluare au fost create pentru fiecare activitate didactică / cadru didactic titular și au putut fi completate de către studenți pe *platforma UniWeb*. În urma prelucrării datelor privind evaluarea cadrelor didactice de către studenți, s-a constatat că toate cadrele didactice au obținut un punctaj situat in domeniul procentual (99,2 ÷100).

**3. Verificarea conformit**ăţ**ii rapoartelor de autoevaluare cu cerin**ţ**ele ARACIS**

Responsabilul privind evaluarea și asigurarea calității din cadrul DTPMI a verificat în anul 2024 conţinutul raportului de autoevaluare pentru programul de studii de licență de la DTPMI, atfel:

• Licenţă:

* domeniul Inginerie Industrială, programul de studiu: Tehnologia tricotajelor și confecțiilor (TTC);

În perioada 20 – 22 martie 2024 a avut loc vizita de ***Evaluare Instituțională a Universității din Oradea***, DTPMI având un program de studii universitare de licență în evaluare, Tehnologia tricotajelor și confecțiilor (TTC), domeniul Inginerie industrială. Pentru acest program de studii rezultatul obținut fiind *Menținerea acreditării, 50 studenți / an..*

**4. Activit**ăţ**i privind îmbun**ă**t**ăţ**irea calit**ăţ**ii educa**ţ**iei**

Pentru îmbunătăţirea calităţii educaţiei, responsabilul privind evaluarea și asigurarea calității din cadrul DTPMI a urmărit modul în care s-a realizat analiza şi reactualizarea planurilor de învăţământ în vederea adaptării la specificul european, dar și a recomandărilor făcute de către evaluatorii ARACIS. Obiectivul a fost realizat pentru toate programele de studiu (licență și master).

Un alt aspect important urmărit a fost cel legat de asigurarea materialelor didactice (încărcarea materialelor didactice pe platforma e-learning (Moodle), pentru fiecare disciplină din planurile de învăţământ. De asemenea, s-a realizat actualizarea fișelor de disciplinelor în concordanță cu standardele ARACIS, pentru toate programele de studii. S-a supus spre analiză practica pentru programele de licență și master și s-au propus îmbunătățiri a modului de desfășurare a acesteia. Aceasta joacă un rol esențial în procesul lor de învățare și dezvoltare profesională. Experiența practică oferă studenților oportunitatea de a aplica cunoștințele teoretice acumulate în cadrul cursurilor, transformându-le astfel în abilități relevante pentru viitorul lor profesional. Prin intermediul practicii, studenții au șansa de a lucra în medii reale, de a colabora cu profesioniști din domeniul lor de studiu și de a înțelege mai bine cerințele și provocările pieței muncii. Această expunere le permite să dezvolte competențe esențiale, precum comunicarea eficientă, lucrul în echipă și rezolvarea problemelor, care sunt extrem de apreciate de angajatori.

În vederea îmbunătățirii calității educației, la elaborarea statelor de funcții pentru anul universitar 2024-2025, s-a avut în vedere ca fiecare disciplină din planul de învățământ al specializărilor din DTPMI să fie predată de cadre didactice cu experiență în domeniul științific și didactic. Astfel, se asigură o conexiune directă între studenți și titularii de disciplină.

Evaluarea studenților se realizează conform cerințelor fiecărui cadru didactic, prezentate la începutul fiecărui semestru și incluse în fișele de disciplină, cu respectarea *Regulamentului privind activitatea profesională a studenților în cadrul Sistemului European de Credite Transferabile*, precum și a *Regulamentului de examinare și notare a studenților FIEMI pentru programele de licență și master*. Modalitățile de evaluare sunt orientate către rezultatele învățării și sunt comunicate studenților cu suficient timp înainte, specificându-se și condițiile minime necesare pentru promovare, astfel încât să se poată obține numărul de credite corespunzător fiecărei discipline din planul de învățământ.

**5. Concluzii și propuneri**

În anul 2024, responsabilul cu calitatea din DTPMI a reușit să se implice în activitățile solicitate de Departamentul pentru asigurarea calității din cadrul Universității din Oradea și să impună la nivel de departament respectarea cerințelor cuprinse în procedurile Sistemului de Evaluarea și Asigurare a Calității. Îmbunătățirea calității educației la DTPMI reprezintă o prioritate esențială în contextul dezvoltării durabile și al inovației tehnologice.

În urma analizelor efectuate, comisia de la nivelul facultății, din care face parte și reprezentantul DTPMI, face o serie de propuneri pentru îmbunătăţirea calităţii educaţiei pentru anul 2024, după cum urmează:

* îmbunătăţirea şi, mai ales, simplificarea procedurilor de autoevaluare prin analiza relevanţei indicatorilor propuşi în fişa de autoevaluare în cuantificarea justă a activităţii și în conformitate cu fișa postului;
* îmbunătăţirea activităţii de promovare a imaginii DTPMI/FIEMI pentru atragerea unui număr cât mai mare de studenţi, prin participarea la târguri educaționale; printr-o mai strânsă legătură cu absolvenții, cu instituţiile locale şi/sau mediul de afaceri din domeniu;
	+ continuarea proiectelor de susținere a studenților din anul I în vederea reducerii abandonului școlar;
* amplificarea vizibilității activităților din facultate, intensificarea prezentării informațiilor DTPMI/FIEMI pe rețele de socializare;
	+ actualizarea și diversificarea informațiilor postate pe pagina WEB a facultății / departamentelor, traducerea lor în limba engleză;
	+ promovarea pe site-ul Media UO a tuturor evenimentelor desfășurate în cadrul DTPMI/facultății;
	+ prezentarea periodică şi discutarea în cadrul departamentului a fișelor de disciplină, acoperirea cu material didactic, revizuirea cursurilor;
	+ analiza disciplinelor din planurile de învățământ ale specializărilor în vederea identificării tuturor disciplinelor generatoare de competențe transversale și repartizarea creditelor aferente;
	+ utilizarea pe larg a tehnologiilor informaţionale (computerizate) în procesul de instruire;
	+ încărcarea/actualizarea materialelor didactice pe platforma e-learning (Moodle) a UO;
	+ motivarea studenţilor cu rezultate bune şi foarte bune la învăţătură pentru a participa la programele de mobilitate ale studenţilor (ERASMUS +, burse în acord bilateral, etc.);
	+ dezvoltarea parteneriatelor strategice între universități prin proiecte desfășurate în cadrul programului ERASMUS+;
	+ consolidarea legăturilor cu mediul economic de profil pentru asigurarea desfăşurării activităţii de practică a studenţilor DTPMI, dar și pentru creșterea gradului de angajare a tinerilor absolvenți;
	+ colaborarea cu mediul economic pentru posibile transferuri tehnologice, oferte de servicii, consultanță, inițiere programe de studii;
	+ creșterea numărului de contracte de colaborare cu entități economice de profil, capabile să ofere studenților programe eficiente de intership;
	+ continuitate în organizarea manifestărilor şi workshop-urilor studenţeşti, s-a observat un interes deosebit atât din partea studenţilor, cât şi a cadrelor didactice;
	+ atragerea în continuare de noi surse de finanţare prin contracte/granturi de cercetare ştiinţifică, organizarea de activităţi productive şi a cursurilor postuniversitare de formare;
	+ îmbunătățirea activității științifice la nivel de colective de cercetare / centre de cercetare;
	+ reabilitarea și modernizarea dotării spațiilor de învățământ ale DTPMI;
	+ încurajarea participării studenților în competiții, conferințe și proiecte de cercetare, pentru a le dezvolta abilitățile de leadership și lucru în echipă;
	+ organizarea de cursuri de formare și workshop-uri pentru cadrele didactice, pentru a le îmbunătăți abilitățile pedagogice și pentru a le oferi informații actualizate despre descoperirile recente din domeniu;
	+ implementarea unui sistem de feedback continuu din partea studenților și a absolvenților pentru a evalua eficiența programelor de studiu și pentru a identifica zonele ce necesită îmbunătățiri;
	+ crearea unui mediu educațional respectuos și diversificat care să încurajeze participarea studenților din diferite medii sociale și culturale;
	+ integrarea principiilor de sustenabilitate în curriculum și activitățile facultății, pentru a pregăti studenții să abordeze provocările legate de schimbările climatice și utilizarea responsabilă a resurselor.

Oradea,

martie, 2025 Responsabil evaluarea și asigurarea calității DTPMI,

 conf. univ.dr. ing. Marius Șuteu

**APROBAT**

în şedinţa Consiliului DTPMI

 din data de 25.03.2025

Director DTPMI

 conf. univ.dr. ing. Sabina Gherghel